smcproject/ml-wiki-sentences huggingface dataset:
രാജ്യത്തിന്റെയോ, സംസ്ഥാനത്തിന്റെയോ നില നിൽപ്പിന്‌ ഭീഷണി ഉയർത്തുന്ന സംഘടനകൾ, വ്യക്തികൾ ഇവരെയൊക്കെ നിരീക്ഷിക്കുന്നതും അവരുടെ ഒക്കെ വിവരങ്ങൾ ശേഖരിച്ചു വെക്കുന്നതും ഇവരുടെ ജോലിയാണ്‌.
പാസ്പോർട്ട്‌ സംബന്ധിച്ച്‌ അന്വേഷണങ്ങൾക്കും ഇവരുടെ സേവനം ഉപയോഗപ്പെടുത്താറുണ്ട്‌.
ലോക്കൽ പോലീസ്‌ സ്റ്റേഷനുകളിൽ സ്പെഷൽ ബ്രാഞ്ചിലെ പോലീസുകാർ ഉണ്ടായിരിക്കും.
സി.ഐ.ഡി വിഭാഗങ്ങളിൽ പ്രവർത്തിക്കുന്ന പോലീസുകാർ യൂണീഫോം ധരിക്കേണ്ടതില്ല.
ഈ വിഭാഗങ്ങളിലേക്ക്‌ എല്ലാം തന്നെ ഒരു പോലീസ്‌ ഉദ്യോഗസ്ഥനെ മാറ്റാവുന്നതാണ്‌.
ലോക്കൽ പോലീസിൽ നിന്ന് സി.ഐ.ഡി-യിലേക്കും, അവിടെ നിന്ന് തിരിച്ച്‌ ലോക്കൽ പോലീസിലേക്കും ഉള്ള സ്ഥലം മാറ്റങ്ങൾ സർവ്വസാധാരണമാണ്‌.
റെയിൽവെ പോലീസ്
കേരളത്തിലെ റെയ്ൽവേ സ്റ്റേഷനുകളിലെ ക്രമസമാധാനപാലനം, റെയിൽവേ സ്റ്റേഷനുകളിൽ കുറ്റകൃത്യങ്ങൾ തടയുക, കണ്ടെത്തുക എന്നിവയാണ് കേരള റെയിൽവേ പോലീസിന്റെ ചുമതല.
പ്രധാനപ്പെട്ട റെയിൽവെ സ്റ്റേഷനുകളിലെ റെയിൽവെ ദ്രുത കർമ്മസേനയെ സഹായിക്കുന്നതിനായിട്ടാണ് റെയിൽവേ പോലീസ് സജ്ജീകരിച്ചിരിക്കുന്നത്.
ജനറൽ എക്സിക്യൂട്ടിവ് വിഭാഗം തന്നെയാണ് ഈ പോലീസ് സ്റ്റേഷനുകളിലും എയ്ഡ് പോസ്റ്റുകളിലും പ്രവർത്തിക്കുന്നത്.
പോലീസ് സൂപ്രണ്ട് (റെയിൽവേ) ആണ് റെയിൽവേ പോലീസിൻറെ മേധാവി.
എ.ഡി.ജി.പിയുടെ (ഇന്റലിജൻസ് റെയിൽവേ) മേൽനോട്ടത്തിലാണ് പ്രവർത്തിക്കുന്നത്.
കേരളത്തിൽ 13 റെയിൽവേ പോലീസ് സ്റ്റേഷനുകളുണ്ട്.
തിരുവനന്തപുരം സെൻട്രൽ, പാറശ്ശാല, കൊല്ലം, പുനലൂർ, ആലപ്പുഴ, കോട്ടയം, എറണാകുളം ജംഗ്ഷൻ, തൃശൂർ, ഷൊർണൂർ, പാലക്കാട്, കോഴിക്കോട്, കണ്ണൂർ, കാസർകോട് എന്നിവിടങ്ങളിലെ പ്രധാന റെയിൽവേ സ്റ്റേഷൻ പരിസരത്താണ് ഇവ സ്ഥിതി ചെയ്യുന്നത്.
സായുധ സേന വിഭാഗങ്ങൾ (ആംഡ്‌ പോലീസ്‌ ബറ്റാലിയനുകൾ)
സംസ്ഥാനത്ത്‌ 7 കേരള ആംഡ്‌ പോലീസ്‌ (കെ.എ.പി) ബറ്റാലിയനുകൾ ഇപ്പോൾ പ്രവർത്തിക്കുന്നുണ്ട്‌.
പുതിയ റിക്രൂട്ടുകൾക്കുള്ള പരിശീലനം ഇവിടെ ആണ്‌ നടക്കുന്നത്‌.
അവശ്യ സമയങ്ങളിൽ ലോക്കൽ പോലീസിനെ ക്രമസമധാന പ്രശ്നങ്ങളിൽ സഹായിക്കാനും, ഈ പോലീസ്‌ വിഭാഗത്തിന്റെ സേവനം ഉപയോഗപ്പെടുത്തുന്നു.
വളരെയധികം പോലീസുകാരുടെ സേവനം ആവശ്യം വരുന്ന മതപരമായ ഉത്സവങ്ങൾ, സമരങ്ങൾ എന്നിവ ഉണ്ടാകുമ്പോൾ ബറ്റാലിയനിലെ പോലീസുകാരെ അവിടെ നിയോഗിക്കാറുണ്ട്‌.
ഈ വിഭാഗത്തിലെ പോലീസുകാർക്ക്‌ കേസുകൾ കൈകാര്യം ചെയ്യാനുള്ള അധികാരം ഇല്ല.
ഇവർ ചുരുക്കം അവസരങ്ങളിൽ അല്ലാതെ പൊതു ജനങ്ങളുമായി ഇടപെടാറുമില്ല.
താഴെ കൊടുത്തിട്ടുള്ള സ്ഥലങ്ങളിൽ സ്ഥാപിച്ചിരിക്കുന്ന ക്യാമ്പുകളിൽ ആയി ഈ വിഭാഗം പ്രവർത്തിക്കുന്നു.
സായുധ പോലീസിൻ്റെ ചുമതല ഒരു അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിലുള്ള ഉദ്യോഗസ്ഥനാണ്.
ഓരോ ബറ്റാലിയന്റെയും ചുമതല ഒരു പോലീസ് സൂപ്രണ്ട് റാങ്കിലുള്ള കമാൻഡന്റ്ന് ആണ്.
കെ.എ.പി 1-ആം ബറ്റാലിയൻ, രാമവർമ്മപുരം, തൃശ്ശൂർ കെ.എ.പി 2-ആം ബറ്റാലിയൻ, മുട്ടികുളങ്ങര, പാലക്കാട്‌ കെ.എ.പി 3-ആം ബറ്റാലിയൻ, അടൂർ,  പത്തനംതിട്ട കെ.എ.പി 4-ആം ബറ്റാലിയൻ, മാങ്ങാട്ടുപറമ്പ്‌, കണ്ണൂർ കെ.എ.പി 5-ആം ബറ്റാലിയൻ, കുട്ടിക്കാനം, ഇടുക്കി മലബാർ സ്പെഷ്യൽ‍ പോലീസ്‌ (എം.എസ്‌.പി.), മലപ്പുറം.
സ്പെഷൽ ആർംഡ്‌ പോലീസ്‌ (എസ്‌.എ.പി), തിരുവനന്തപുരം R R R F (റാപിഡ് റസ്പോൺസ് ആൻഡ് റെസ്ക്യൂ ഫോഴ്സ്), ക്ലാരി, മലപ്പുറം ഇന്ത്യ റിസർവ്വ് ബറ്റാലിയൻ (IRB), തൃശൂർ കേരള സായുധ വനിതാ പോലീസ് ബറ്റാലിയൻ സംസ്ഥാന വ്യവസായ സുരക്ഷാ സേന (SISF)
ഇതിൽ മലബാർ സ്പെഷൽ പോലീസും, സ്പെഷൽ ആംഡ്‌ പോലീസും ബ്രിട്ടീഷുകാരുടെ ഭരണകാലത്തും, ഇന്ത്യക്കു സ്വാതന്ത്ര്യം കിട്ടിയ സമയത്തും രൂപീകൃതമായ വിഭാഗങ്ങൾ ആണ്‌.
സായുധ പോലീസ് ബറ്റാലിയൻ്റെ ഘടന (അധികാര ശ്രേണി) താഴെ കൊടുത്തിരിക്കുന്നു; കമാൻഡൻ്റ് ഡെപ്യൂട്ടി കമാൻഡന്റ് (ഡി.സി.) അസിസ്റ്റൻ്റ് കമാൻഡന്റ് (എ.സി.) ആംഡ് പോലീസ് ഇൻസ്പെക്ടർ (എ.പി.ഐ.) ആംഡ് പോലീസ് സബ് ഇൻസ്പെക്ടർ (എസ്.ഐ.) ആംഡ് അസിസ്റ്റൻ്റ് സബ് ഇൻസ്പെക്ടർ (എ.എസ്.ഐ) ഹവിൽദാർ ഹെഡ് കോൺസ്റ്റബിൾ പോലീസ് കോൺസ്റ്റബിൾ (പി.സി.) പരിശീലന വിഭാഗം
സംസ്ഥാന പോലീസിന്റെ ഭരണനിർവഹണത്തിൽ പരിശീലനം ഒരു പ്രധാന വശമാണ്, ഇതിന് നേതൃത്വം നൽകുന്നത് അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിൽ ഉള്ള ഉദ്യോഗസ്ഥനാണ്, കൂടാതെ അദ്ദേഹം കേരള പോലീസ് അക്കാദമിയുടെ ഡയറക്ടർ കൂടിയാണ്.
പോലീസ് പരിശീലന വിഭാഗത്തിൻ കീഴിൽ രണ്ടു മുഖ്യ സ്ഥാപനങ്ങൾ ആണുള്ളത്.
അവ തൃശ്ശൂരിൽ ഉള്ള കേരള പോലീസ് അക്കാദമിയും തിരുവനന്തപുരത്തുള്ള പോലീസ് ട്രെയിനിംഗ് കോളേജുമാണ്.
പോലീസ് ട്രെയിനിംഗ് കോളേജ് പോലീസ് സൂപ്രണ്ട് റാങ്കിലുള്ള പ്രിൻസിപ്പൽ ആണ് നേതൃത്വം നൽകുന്നത്.
ഐ.പി.എസ് ഉദ്യോഗസ്ഥർ ഉൾപ്പെടെ പോലീസ് വകുപ്പിലെ എല്ലാ ഉദ്യോഗസ്ഥരുടെയും പരിശീലന ആവശ്യങ്ങൾ പോലീസ് അക്കാദമി നിറവേറ്റുന്നു.
ഹൈദരാബാദിലെ  ദേശീയ പോലീസ് അക്കാദമിയിൽ പരിശീലനം പൂർത്തിയാക്കിയ ഐ.പി.എസ് ഓഫീസർമാർ, പ്രൊബേഷണറി ഡി.വൈ.എസ്.പി.മാർ, പ്രൊബേഷണറി എസ്.ഐമാർ എന്നിവരുൾപടെയുള്ളവരുടെ പരിശീലനം തിരുവനന്തപുരത്തെ പോലീസ് ട്രെയിനിംഗ് കോളേജാണ് നടത്തുന്നത്.
എ.എസ്.ഐ/എസ്.
ഐ റാങ്കിലേക്ക് സ്ഥാനക്കയറ്റം ലഭിച്ച ഹെഡ് കോൺസ്റ്റബിൾമാർക്കും പോലീസ് ട്രെയിനിംഗ് കോളേജിൽ പരിശീലനം നൽകുന്നു.
ഇതര വിഭാഗങ്ങൾ സംസ്ഥാന ക്രൈം റെക്കോർഡ്സ് ബ്യൂറോ :- കുറ്റകൃത്യങ്ങളുടെയും കുറ്റവാളികളുടെയും വിവര ശേഖരണം, വിശകലനം എന്നിവയാണ് അടിസ്ഥാന ചുമതല.
സംസ്ഥാന പോലീസ്ൻ്റെ എല്ലാ സാങ്കേതിക വിഭാഗങ്ങളുടെയും ചുമതല കൂടി ഈ വിഭാഗത്തിനുണ്ട്.
അഡീഷണൽ ഡയറക്ടർ ജനറൽ ഓഫ് പോലീസ് (എഡിജിപി) റാങ്കിലുള്ള ഉദ്യോഗസ്ഥൻ ആണ് ഇതിന് നേതൃത്വം നൽകുന്നത്.
തീരദേശ പോലീസ് :-  596 കിലോ മീറ്റർ നീളമുള്ള, വളരെ നീണ്ട ഒരു കടൽത്തീരം നമ്മുടെ സംസ്ഥാനത്തിനുണ്ട്.
കടൽത്തീര ത്തുനിന്ന് 12 നോട്ടിക്കൽ മൈൽ വരെയുള്ള ഈ പ്രദേശത്തെ സുരക്ഷ ഉറപ്പാക്കൽ, ക്രിമിനൽ പ്രവർത്തനങ്ങൾ തടയൽ, അവ സംബന്ധിച്ചുള്ള കേസുകൾ കൈകാര്യം ചെയ്യൽ എന്നിവയാണ് തീരദേശ പോലീസിന്റെ മുഖ്യചുമതല.
2009 ൽ കൊല്ലം നീണ്ടകരയിലാണ് കേരളത്തിലെ ആദ്യ തീരദേശ പോലീസ് സ്റ്റേഷൻ ആരംഭിച്ചത്.
കേരളത്തിൽ നിലവിൽ 18 തീരദേശ പോലീസ് സ്റ്റേഷനുകളാണുള്ളത്.
ഐ.ജി. റാങ്കിൽ കുറയാത്ത മുതിർന്ന ഒരു ഉദ്യോഗസ്ഥൻ നേതൃത്വം നൽകുന്നു.
കൊച്ചിയിൽ ആണ് ഇതിൻ്റെ ആസ്ഥാനം.
പോലീസ് ടെലികമ്മ്യൂണിക്കേഷൻ :- സംസ്ഥാന പോലീസിൻ്റെ വയർലെസ്സ് , മറ്റു വാർത്ത വിനിമയ സംവിധാനങ്ങളുടെ പരിപാലനമാണ് ഈ വിഭാഗത്തിൻ്റെ ചുമതല.
ഒരു പോലീസ് സൂപ്രണ്ട് റാങ്കിലുള്ള ഉദ്യോഗസ്ഥൻ ആണ് ഇതിന് നേതൃത്വം നൽകുന്നത്.
ജില്ലകളിൽ ദൈനംദിന പോലീസിങ്ങിനു   ടെലികമ്മ്യൂണിക്കേഷൻ ശൃംഖല നൽകുക, ഉപകരണങ്ങൾ പരിപാലിക്കുക, കൃത്യമായ നിരീക്ഷണത്തിലൂടെ അത് നന്നാക്കുക എന്നിവയാണ് ഈ യൂണിറ്റിന്റെ അടിസ്ഥാന കടമകളും ഉത്തരവാദിത്തങ്ങളും.
അവർക്ക് ഒരു സ്വതന്ത്ര പരിശീലന വിഭാഗവും മെയിന്റനൻസ് ആൻഡ് റിപ്പയർ വർക്ക് ഷോപ്പും ഉണ്ട്.
ഈ വിഭാഗത്തിൽ പ്രത്യേക സാങ്കേതിക തസ്തികകൾ അനുവദിച്ചിട്ടുണ്ട്.
പോലീസ് കോൺസ്റ്റബിൾ (ടെലികമ്മ്യൂണിക്കേഷൻ), ഹെഡ് കോൺസ്റ്റബിൾ (ടെലികമ്മ്യൂണിക്കേഷൻ), സബ് ഇൻസ്പെക്ടർ (ടെലികമ്മ്യൂണിക്കേഷൻ), പോലീസ് ഇൻസ്പെക്ടർ (ടെലികമ്മ്യൂണിക്കേഷൻ), ഡെപ്യൂട്ടി പോലീസ് സൂപ്രണ്ട് (ടെലികമ്മ്യൂണിക്കേഷൻ) തുടങ്ങീ പ്രത്യേക സാങ്കേതിക തസ്തികകൾ ഈ വിഭാഗത്തിലുണ്ട്.
മോട്ടോർ ട്രാൻസ്പോർട്ട് വിഭാഗം :- പോലീസിലെ ഒരു സാങ്കേതിക വിഭാഗമാണിത്.
പോലീസ് വകുപ്പിലെ വാഹനങ്ങളുടെ പരിപാലനം, അറ്റകുറ്റപണി, സേവനം എന്നിവയാണ് പ്രധാന ചുമതലകൾ.
പോലീസ് സൂപ്രണ്ട് (മോട്ടോർ ട്രാൻസ്പോർട്ട്) ആണ് നേതൃത്വം  നൽകുന്നത്.
കേരള പോലീസിന് നിരവധി ബസുകളും ജീപ്പുകളും കാറുകളും ഉണ്ട്.
സാധാരണയായി വാഹനങ്ങൾ ലോക്കൽ പോലീസ് (ജില്ലാ പോലീസ്), സിബിസിഐഡി, എസ്ബിസിഐഡി, എപിബിഎൻ തുടങ്ങിയ പ്രത്യേക യൂണിറ്റുകളിൽ ലഭ്യമാണ്.
ഓരോ ജില്ലയ്ക്കും വ്യത്യസ്തമായ എംടി വിഭാഗമുണ്ട്.
ആലപ്പുഴ, കോട്ടയം, എറണാകുളം ജില്ലകളിലെ വെള്ളം കയറുന്ന പ്രദേശങ്ങളിലെ പോലീസ് സ്റ്റേഷനുകൾക്ക് സ്പീഡ് ബോട്ടുകൾ നൽകിയിട്ടുണ്ട്.
ഡ്രൈവർ പോലീസ് കോൺസ്റ്റബിൾ, ഡ്രൈവർ ഹെഡ് കോൺസ്റ്റബിൾ, ഡ്രൈവർ സബ് ഇൻസ്പെക്ടർ തുടങ്ങീ പ്രത്യേക തസ്തികകളും ഈ വിഭാഗത്തിന് അനുവദിച്ചിട്ടുണ്ട്.
പോലീസ് വിരലടയാള വിഭാഗം :- ക്രിമിനൽ പ്രവർത്തനങ്ങൾക്കെതിരായ പോരാട്ടത്തിൽ പോലീസ് സേനയുടെ വിവിധ അന്വേഷണ ഏജൻസികളെയും വിഭാഗങ്ങളെയും സഹായിക്കുന്ന കേരളാ പോലീസിന്റെ ഒരു പ്രധാന ശാസ്ത്ര അന്വേഷണ വിഭാഗമാണ് "ഫിംഗർ പ്രിന്റ് ബ്യൂറോ".
പോലീസ് വകുപ്പിന്റെ കേരളാ സ്റ്റേറ്റ് ഫിംഗർ പ്രിന്റ് ബ്യൂറോ ഒരു ഡയറക്ടറുടെ നേതൃത്വത്തിൽ, അഡീഷണൽ ഡയറക്ടർ ജനറൽ ഓഫ് പോലീസ്, സ്റ്റേറ്റ് ക്രൈം റെക്കോര്ഡ് ബ്യൂറോയുടെ കീഴിൽ നേരിട്ട് പ്രവര്ത്തിക്കുന്നു.
യൂണിയൻ പബ്ലിക് സർവീസ് കമ്മീഷൻ (UPSC) നടത്തുന്ന സിവിൽ സർവീസ് പരീക്ഷയിലൂടെയാണ് IPS ഓഫീസർമാരെ റിക്രൂട്ട് ചെയ്യുന്നത്.
പിന്നീട് തിരഞ്ഞെടുക്കപ്പെട്ട ഉദ്യോഗസ്ഥരെ കേരള കേഡറിലേക്ക് നിയമിക്കപ്പെടുന്നു.
സംസ്ഥാന പോലീസ് സർവീസിൽ നിന്നു സ്ഥാനക്കയറ്റം നേടിയും ഇന്ത്യൻ പോലീസ് സർവീസിലേക്ക് തിരഞ്ഞെടുക്കാറുണ്ട്.
നേരിട്ട് റിക്രൂട്ട് ചെയ്യുന്ന ഐ.പി.എസ് ഓഫീസറുടെ ആദ്യ നിയമനം അസിസ്റ്റന്റ് സൂപ്രണ്ട് ഓഫ് പോലീസ് (എ.എസ്.പി.) തസ്തികയിലേക്കാണ്.
കേരള പബ്ലിക് സർവീസ് കമ്മീഷൻ (പി.എസ്.സി.) മുഖേനെയാണ് പോലീസ് ഉദ്യോഗസ്ഥരെ നിയമിക്കുന്നത്.
PSC നടത്തുന്ന എഴുത്തു പരീക്ഷയും ശരീരക ക്ഷമത ടെസ്റ്റും അനുസരിച്ചാണ് ഉദ്യോഗാർഥികളെ തിരഞ്ഞെടുക്കുന്നത്.
സബ് ഇൻസ്‌പെക്ടർ, പോലീസ് കോൺസ്റ്റബിൾ എന്നീ തസ്തികകളിലേക്കാണ് നേരിട്ടുള്ള നിയമനം.
ഇതിൽ പോലീസ് സായുധ വിഭാഗത്തിലേക്കുള്ള സബ് ഇൻസ്‌പെക്ടർ (ആംഡ്) തസ്തികയിലേക്കും സിവിൽ പോലീസ് (ലോക്കൽ പോലീസ്) വിഭാഗത്തിലേക്കുള്ള സബ് ഇൻസ്‌പെക്ടർ (ജനറൽ എക്സിക്യൂട്ടീവ് ) തസ്തികയിലേക്കും പ്രതേകം പരീക്ഷകൾ മുഖേനെയാണ് നിയമനം നടത്തുന്നത്.
ജനറൽ എക്സിക്യൂട്ടിവ്‌ വിഭാത്തിലേക്കുള്ള  സബ്‌-ഇൻസ്പെകടർമാരെ നേരിട്ടും പോലീസുകാരിൽ നിന്നും പ്രൊമോഷൻ മുഖേനയും 1:1 എന്ന അനുപാതത്തിൽ ആണ് എടുക്കുന്നത്‌.
പി. എസ്. സി മുഖാന്തരം നേരിട്ടു നിയമനം ലഭിച്ചു വരുന്ന സബ്‌-ഇൻസ്പെക്ടർമാരുടെ പരിശീലനം വ്യത്യസ്തവും, ആദ്യ റാങ്ക്‌ തന്നെ സബ്‌-ഇൻസ്പെകടറുടേതും ആയിരിക്കും.
പോലീസ് കോൺസ്റ്റബിൾ തസ്തികയിലേക്കും, കൂടാതെ പോലീസിലെ സാങ്കേതിക തസ്തികകളായ ടെലിക്കമ്യൂണിക്കേഷൻ പോലീസ് കോൺസ്റ്റബിൾ, ഡ്രൈവർ പോലീസ് കോൺസ്റ്റബിൾ എന്നിവയിലേക്കും പി. എസ്. സി. മുഖേനെ നിയമനം നടത്തുന്നു.
ആംഡ്‌ പോലീസ്‌ ബറ്റാലിയനിലെ പരിശീലനം കഴിഞ്ഞാൽ ഒരു കോൺസ്റ്റബിൾ കുറച്ചു വർഷം അതേ ബറ്റാലിയനിൽ തന്നെ തുടരുന്നു.
അതു കഴിഞ്ഞാൽ സ്വന്തം ജില്ലയിൽ വരുന്ന ഒഴിവുകൾക്കനുസരിച്ചു, അയാൾ സ്വന്തം ജില്ലയിലെ 'ജില്ലാ സായുധ റിസർവ്വ്‌' (ഏ.ആർ ക്യാമ്പ്‌)-ലേക്ക്‌ വരുന്നു.
ജില്ലാ സായുധ റിസർവ് സേന എന്നത് അടിയന്തര ഘട്ടത്തിൽ ലോക്കൽ പോലീസിനെ സഹായിക്കാൻ ഉദ്ദേശിച്ച്‌ ഉണ്ടാക്കിയ ഒരു സേനാവിഭാഗം ആണ്.
ലഹളകളെ അമർച്ച ചെയ്യൽ, തടവു പുള്ളികളെ കോടതിയിൽ ഹാജരാക്കുന്നതിനുള്ള ബന്ദവസ്സ്‌ തുടങ്ങിയ ചുമതലകൾ നിർവഹിക്കുന്നത്‌ സായുധ റിസർവ്വിലെ (Armed Reserve) പോലീസുകാരാണ്‌.
പിന്നീട്‌ ലോക്കൽ പോലീസിൽ വരുന്ന ഒഴിവുകൾക്കനുസരിച്ചു സിവിൽ പോലീസ് ഓഫീസർ (സി.പി.ഓ) ആയി ലോക്കൽ പോലീസ്‌ സ്റ്റേഷനിലേക്ക്‌ നിയമനം ലഭിക്കുന്നു.
സ്റ്റേഷൻ ക്രമീകരണം
കേരള പോലീസിൻ്റെ ക്രമസമാധാനവിഭാഗത്തിന്റെ പ്രാഥമിക തലത്തിലുള്ള വിഭാഗമാണ് പോലീസ് സ്റ്റേഷനുകൾ.
സ്റ്റേഷൻ ഹൗസ് ഓഫീസറുടെ (എസ്.എച്ച്.ഓ) നേതൃത്വത്തിൽ ആണ് ഓരോ പോലീസ് സ്റ്റേഷനുകളും പ്രവർത്തിക്കുന്നത്.
പോലീസ് സ്റ്റേഷൻ്റെ ചുമതല വഹിക്കുന്ന ഉദ്യോഗസ്ഥൻ എന്നാണ് "സ്റ്റേഷൻ ഹൗസ് ഓഫീസർ" എന്നതുകൊണ്ട് അർത്ഥമാക്കുന്നത്.
2019 മുതൽ കേരളത്തിലെ ഒട്ടുമിക്ക പോലീസ് സ്റ്റേഷനുകളും ഒരു പോലീസ് ഇൻസ്പെക്ടർ (Inspector of Police) (ഐ.പി.) പദവിയിലുള്ള സ്റ്റേഷൻ ഹൗസ് ഓഫീസറുടെ (ISHO) കീഴിലാണ് പ്രവർത്തിക്കുന്നത്.
നിലവിൽ സംസ്ഥാനത്തെ 478 പോലീസ് സ്റ്റേഷനുകളുടെയും ചുമതല വഹിക്കുന്നത് പോലീസ് ഇൻസ്പെക്ടർ (ഇൻസ്പെക്ടർ ഓഫ്‌ പോലീസ്) അഥവാ മുമ്പ് അറിയപ്പെട്ടിരുന്ന സർക്കിൾ ഇൻസ്പെക്ടർ "സി.ഐ." റാങ്കിലുള്ള ഉദ്യോഗസ്ഥരാണ്.
എന്നിരുന്നാലും കേസുകൾ താരതമ്യേന കുറവുള്ള ചില ചെറിയ പോലീസ് സ്റ്റേഷനുകളുടെ ചുമതല സബ് ഇൻസ്‌പെക്ടർമാർ (എസ്.ഐ.) വഹിക്കുന്നുണ്ട്.
സ്റ്റേഷൻ തലത്തിൽ ക്രമസമാധാന-കുറ്റാന്വേഷണ വിഭാഗങ്ങൾ പ്രവർത്തിക്കുന്നുണ്ട്.
സ്റ്റേഷൻ ഹൗസ് ഓഫീസറെ ക്രമസമാധാന പരിപാലനം, കുറ്റാന്വേഷണം എന്നിവയിൽ സഹായിക്കാനായി ഓരോ സബ് ഇൻസ്പെക്ടർമാർ ഉണ്ടായിരിക്കും.
ക്രമസമാധാന  പരിപാലനത്തിനായി ഒരു സബ് ഇൻസ്പെക്ടറും (Sub Inspector, Law Order), കുറ്റാന്വേഷണത്തിനായി ഒരു സബ് ഇൻസ്പെക്ടറും (Sub Inspector, Crimes) ഉണ്ടായിരിക്കും.
ഇവർ ക്രമസമാധാന (L O), കുറ്റാന്വേഷണ വിഭാഗങ്ങൾക്ക് നേതൃത്വം നൽകുന്നു.
ക്രമസമാധാന ചുമതലയുള്ള സബ് ഇൻസ്പെക്ടർ പ്രിൻസിപ്പൽ സബ് ഇൻസ്പെക്ടർ (Principal SI) എന്ന പേരിലും അറിയപ്പെടുന്നു.
ജോലി ഭാരം അധികമുള്ള സ്റ്റേഷനുകളിൽ ഒന്നിൽ കൂടുതൽ സബ്‌-ഇൻസ്പെകടർമാർ ഉണ്ടായിരിക്കും.
അവരെ അഡീഷണൽ സബ്‌-ഇൻസ്പെക്ടർ എന്ന് വിളിക്കുന്നു.
പോലീസ്‌ സ്റ്റേഷനുകൾക്ക്‌ കീഴിലായി പോലീസ്‌ ഔട്ട്‌ പോസ്റ്റുകളും നിലവിലുണ്ട്‌.
അവ ഒരു അസിസ്റ്റന്റ്‌ സബ്‌-ഇൻസ്പെക്ടറുടേയൊ (എ.എസ്‌.ഐ), സീനിയർ സിവിൽ പോലീസ് ഓഫീസറുടേയൊ കീഴിലായിരിക്കും.
പോലീസ് സ്റ്റേഷനിലെ ദൈന്യം ദിന കാര്യങ്ങൾക്കായി  അസിസ്റ്റൻ്റ് സബ് ഇൻസ്പെക്ടർമാരെയും, സീനിയർ സിവിൽ പോലീസ് ഓഫീസർമാരെയും, സിവിൽ പോലീസ് ഓഫീസർമാരെയും നിയമിച്ചിട്ടുണ്ട്.
ലോക്കൽ പോലീസ്‌ സംവിധാനത്തിലെ ഒരു പ്രധാന ഘടകം ആണ്‌ ക്രൈം സ്ക്വാഡുകൾ .
ഒന്നിൽ കൂടുതൽ പോലീസ് സ്റ്റേഷനുകൾ ഉൾപ്പെടുന്നതാണ് പോലീസ്‌ സബ്‌-ഡിവിഷൻ .
ഇതിന്റെ മേൽനോട്ട ചുമതല ഡെപ്യൂട്ടി പോലീസ് സൂപ്രണ്ടിനായിരിക്കും (ഡി.വൈ.എസ്‌.പി).
സബ്‌-ഡിവിഷനുകൾ കൂട്ടി ചേർത്തതാണ്‌ പോലീസ്‌ ജില്ല .
ഇതിന്റെ ചുമതല ജില്ലാ പോലീസ്‌ മേധാവിക്ക് ആയിരിക്കും.
കേരള പോലീസ്‌ സ്ഥാനമാനങ്ങൾ ഗസറ്റഡ് ഉദ്യോഗസ്ഥരുടെ പദവികളും ചിഹ്നങ്ങളും ചിഹ്നം റാങ്ക് ഡയറക്ടർ ജനറൽ ഓഫ് പോലീസ് അഡീഷണൽ ഡയറക്ടർ ജനറൽ ഓഫ് പോലീസ് ഇൻസ്പെക്ടർ ജനറൽ ഓഫ് പോലീസ് ഡെപ്യൂട്ടി ഇൻസ്പെക്ടർ ജനറൽ ഓഫ് പോലീസ് അസിസ്റ്റന്റ് ഇൻസ്പെക്ടർ ജനറൽ ഓഫ് പോലീസ്/സീനിയർ സൂപ്രണ്ട് ഓഫ് പോലീസ് സൂപ്രണ്ട് ഓഫ് പോലീസ് അഡീഷണൽ സൂപ്രണ്ട് ഓഫ് പോലീസ് ഡെപ്യൂട്ടി സൂപ്രണ്ട് ഓഫ് പോലീസ് /അസിസ്റ്റന്റ് സൂപ്രണ്ട് ഓഫ് പോലീസ് അസിസ്റ്റന്റ് സൂപ്രണ്ട് ഓഫ് പോലീസ് (Probationary Rank: 2 years of service) അസിസ്റ്റന്റ് സൂപ്രണ്ട് ഓഫ് പോലീസ് (Probationary Rank: 1 year of service) ചുരുക്കെഴുത്ത് ഡി.ജി.പി എ.ഡി.ജി.പി ഐ.ജി ഡി.ഐ.ജി എ.ഐ.ജി എസ്.പി അഡീഷണൽ എസ്.പി ഡി.വൈ.എസ്.പി/എ.
എസ്.പി എ.എസ്.പി എ.എസ്.പി കുറിപ്പ്: സീനിയർ സൂപ്രണ്ട് ഓഫ് പോലീസ് റാങ്കും സൂപ്രണ്ട് ഓഫ് പോലീസ് (സെലക്ഷൻ ഗ്രേഡ്) റാങ്കും സമാനമാണ്.
പരിശീലനം പൂർത്തിയാക്കിയ ഐ.പി.എസ്. ഉദ്യോഗസ്ഥർക്ക് കിട്ടുന്ന ആദ്യ റാങ്കാണ് അസിസ്റ്റന്റ് സൂപ്രണ്ട് ഓഫ് പോലീസ്.
പോലീസ് ഉദ്യോഗസ്ഥരുടെ റാങ്കുകൾ ചിഹ്നം അടയാളങ്ങളൊന്നുമില്ല റാങ്ക് പോലീസ് ഇൻസ്പെക്ടർ സബ് ഇൻസ്‌പെക്ടർ അസിസ്റ്റന്റ് സബ് ഇൻസ്‌പെക്ടർ സീനിയർ സിവിൽ പോലീസ് ഓഫീസർ സിവിൽ പോലീസ് ഓഫീസർ ചുരുക്കെഴുത്ത് ഐ.പി/സി.
ഐ എസ്.ഐ എ.എസ്.ഐ എസ്.സി.പി.ഒ സി.പി.ഒ കുറിപ്പ്: പോലീസ് കോൺസ്റ്റബിൾ എന്ന റാങ്കാണ് സിവിൽ പോലീസ് ഓഫീസർ ആയി അറിയപ്പെടുന്നത്.
കേരള പോലീസിൽ സിവിൽ പോലീസ് ഓഫീസർ(സി.പി.ഓ) മുതൽ ഡി.ജി.പി വരെയാണ് റാങ്കുകൾ.
നേരിട്ടുള്ള നിയമനം പി.എസ്.സി. മുഖേന സിവിൽ പോലീസ് ഓഫീസർ (സി.പി.ഓ) സബ്‌-ഇൻസ്പെക്ടർ ഓഫ്‌ പോലീസ്‌ എന്നീ തസ്തികകളിലേക്കും യു.പി.എസ്.സി മുഖേന കേരള കേഡറിലേക്കു നിയമനം ലഭിക്കുന്ന ഐ.പി.എസു കാർക്കു അസിസ്റ്റന്റ് പോലീസ് സൂപ്രണ്ട് (എ.എസ്.പി.) തസ്തികയിലേക്കുമാണ്.
കൂടാതെ 12 വർഷം സർവീസ് പൂർത്തിയാക്കിയ വകുപ്പ്തല പരീക്ഷകൾ പാസ്സായിട്ടുള്ള സിവിൽ പോലീസ് ഓഫീസർമാർക്ക് ഗ്രേഡ്  സീനിയർ സിവിൽ പോലീസ് ഓഫീസർ റാങ്കും,  20 വർഷം സർവീസ് പൂർത്തിയാക്കിയ സീനിയർ സിവിൽ പോലീസ് ഓഫീസർമാർക്കു് ഗ്രേഡ്  അസിസ്റ്റന്റ്‌ സബ്‌-ഇൻസ്പെക്ടർ റാങ്കും നൽകുവാനും, 25 വർഷം സർവീസ് പൂർത്തിയാക്കിയ അസിസ്റ്റന്റ്‌ സബ്‌-ഇൻസ്പെക്ടർമാർക്ക് ഗ്രേഡ് സബ്‌-ഇൻസ്പെക്ടർ (ഗ്രേഡ്) റാങ്ക് നൽകുവാൻ സർക്കാർ തീരുമാനം എടുത്തു.
ഇവർ ഹോണററി ഗ്രേഡ്  ലഭിക്കുമ്പോൾ ഉള്ള റാങ്കിന്റെ ചുമതലകളും ഉത്തരവാദിത്തങ്ങളുമായിരിക്കും തുടർന്നും വഹിക്കുക.
മുതിർന്ന ഇന്ത്യൻ പോലീസ് സർവീസ് ഉദ്യോഗസ്ഥരുടെ റാങ്കുകളും അതിനെ സൂചിപ്പിക്കുന്ന നക്ഷത്രങ്ങളും, മൂന്നു നക്ഷത്രങ്ങൾ ഡിജിപി/എഡിജിപി എന്നിവരെ സൂചിപ്പിക്കുന്നു.
മുതിർന്ന ഐപിഎസ് ഉദ്യോഗസ്ഥരുടെ ഔദ്യോഗിക വാഹനങ്ങളിൽ ഉള്ള ഫ്ലാഗുകൾ, ഇവ അവരുടെ റാങ്കിനെ സൂചിപ്പിക്കുന്നു.
പോലീസ് റാങ്കുകളും ചിഹ്നങ്ങളും
പോലീസ് ഉദ്യോഗസ്ഥരുടെ ഷർട്ടിൽ (യൂണിഫോം) പദവി ചിഹ്നമുണ്ട്.
അവയുടെ പട്ടിക; കേരള പോലീസ് റാങ്കുകളും, ചിഹ്നങ്ങളും.
പദവി ചിഹ്നം ഡയറക്ടർ ജനറൽ ഓഫ് പോലീസ് (DGP) അശോക ചിഹ്നവും അതിനു താഴെ കുറുകെയുള്ള വാളും ദണ്‌ഡും അതിനു താഴെ ഇംഗ്ലീഷിൽ ഐ.പി.എസ്. അഡീഷണൽ ഡയറക്ടർ ജനറൽ ഓഫ് പോലീസ് (ADGP) അശോക ചിഹ്നവും അതിനു താഴെ കുറുകെയുള്ള വാളും  ദണ്‌ഡും അതിനു താഴെ ഇംഗ്ലീഷിൽ ഐ.പി.എസ്. ഇൻസ്പെക്ടർ ജനറൽ ഓഫ് പോലീസ് (IGP) ഒരു നക്ഷത്രം, അതിന് താഴെ കുറുകെയുള്ള വാളും ദണ്ടും, അതിന് താഴെ ഇംഗ്ലീഷിൽ IPS എന്ന് എഴുതിയിരിക്കുന്നു ഡെപ്യൂട്ടി ഇൻസ്പെക്ടർ ജനറൽ ഓഫ് പോലീസ് (DIG) അശോക ചിഹ്നം, താഴെ മൂന്ന് നക്ഷത്രങ്ങൾ, താഴെ ഇംഗ്ലീഷിൽ IPS സൂപ്രണ്ട് ഓഫ് പോലീസ് (SP)/ കമാൻഡന്റ് അശോക ചിഹ്നം, അതിനു താഴെ ഒരു നക്ഷത്രം, അതിനു താഴെ ഇംഗ്ലീഷിൽ IPS അല്ലെങ്കിൽ KPS എന്ന അക്ഷരം.
അഡീഷണൽ സൂപ്രണ്ട് ഓഫ് പോലീസ് (Addl.SP)/ഡെപ്യൂട്ടി കമാൻഡന്റ് അശോക ചിഹ്നം, അതിനു താഴെ ഇംഗ്ലീഷിൽ KPS എന്ന അക്ഷരം.
അസിസ്റ്റൻ്റ് സൂപ്രണ്ട് ഓഫ് പോലീസ് (ASP) മൂന്ന് നക്ഷത്രങ്ങൾ ഒന്നിനുപുറകെ ഒന്നായി ക്രമീകരിച്ചിരിക്കുന്നു.
ഐ.പി.എസ് ഉദ്യോഗസ്ഥരുടെ പരിശീലന കാലയളവിലെ പദവിയാണിത്.
ഡെപ്യൂട്ടി സൂപ്രണ്ട് ഓഫ് പോലീസ് (DYSP) / അസിസ്റ്റന്റ് കമാൻഡന്റ് മൂന്ന് നക്ഷത്രങ്ങൾ ഒന്നിനുപുറകെ ഒന്നായി ക്രമീകരിച്ചിരിക്കുന്നു.
അതിനു താഴെ ഇംഗ്ലീഷിൽ KPS എന്ന അക്ഷരമുണ്ട് പോലീസ് ഇൻസ്പെക്ടർ (Inspector) മൂന്ന് നക്ഷത്രവും അതിൻ താഴെയായി ചുവപ്പും നീലയും നിറമുള്ള റിബ്ബണും അതിൻ താഴെയായി KPS എന്ന ഇംഗ്ലീഷ് അക്ഷരവും.
സബ് ഇൻസ്പെക്ടർ ഓഫ് പോലീസ് (SI) രണ്ട് നക്ഷത്രവും അതിൻ താഴെയായി ചുവപ്പും നീലയും നിറമുള്ള റിബ്ബണും അതിൻ താഴെയായി KP എന്ന ഇംഗ്ലീഷ് അക്ഷരവും.
അസിസ്റ്റൻ്റ് സബ് ഇൻസ്പെക്ടർ ഓഫ് പോലീസ് (ASI) ഒരു നക്ഷത്രവും അതിൻ താഴെയായി ചുവപ്പും നീലയും നിറമുള്ള റിബ്ബണും അതിൻ താഴെയായി KP എന്ന ഇംഗ്ലീഷ് അക്ഷരവും.
സീനിയർ സിവിൽ പൊലീസ് ഓഫീസർ (SCPO) ഷർട്ടിന്റെ പടിഞ്ഞാറ് ഭാഗത്ത് ഇംഗ്ലീഷ് അക്ഷരമായ 'V' യുടെ ആകൃതിയിൽ വെള്ള നിറത്തിലുള്ള മൂന്ന് വരകളുണ്ട്.
സിവിൽ പോലീസ് ഓഫീസർ (CPO) പ്രത്യേകിച്ച് ചിഹ്നമോ അടയാളമോ യൂണിഫോമിൽ ഇല്ല, KP എന്ന ഇംഗ്ലീഷ് അക്ഷരം ഉണ്ടാകും.
ചിഹ്നമില്ല കമ്മീഷണറേറ്റുകൾ (പ്രധാന നഗരങ്ങളിലെ പോലീസ്‌ സംവിധാനം)
നിലവിൽ കേരളത്തിൽ 20 പോലീസ് ജില്ലകൾ ആണുള്ളതു.
കേരളത്തിലെ ആറ് പ്രധാന നഗരങ്ങൾ ആയ തിരുവനന്തപുരം, കൊച്ചി, കോഴിക്കോട്,തൃശൂർ, കൊല്ലം, കണ്ണൂർ എന്നിവിടങ്ങളിലെ പോലീസ്‌ സംവിധാനത്തെ 'സിറ്റി പോലീസ്‌','റൂറൽ പോലീസ്‌' എന്നിങ്ങനെ വേർ തിരിച്ചിരിക്കുന്നു.
ഇതു പ്രകാരം ഒരു നഗരം ഒരു പോലീസ്‌ ജില്ലക്ക്‌ തുല്യം ആയിരിക്കും.
കൊച്ചി, തിരുവനന്തപുരം സിറ്റി പോലീസിന്റെ ചുമതല ഐ.ജി റാങ്കിലുള്ള 'പോലീസ്‌ കമ്മീഷണറു‍' ടെ കീഴിലും കോഴിക്കോട് ഡി.ഐ.ജി റാങ്കിലുള്ള 'പോലീസ്‌ കമ്മീഷണറു‍' ടെ കീഴിലും തൃശൂർ, കൊല്ലം, കണ്ണൂർ നഗരത്തിന്റെ  ചുമതല ഒരു പോലീസ്‌ സൂപ്രണ്ടിന്റെ കീഴിലും ആണ്‌.
നഗരാതിർത്തിക്ക്‌ പുറത്തുള്ള സ്ഥലങ്ങളെ ഉൾപ്പെടുത്തി  'റൂറൽ പോലീസ്‌ രൂപീകരിച്ചിരിക്കുന്നു.
ഈ റൂറൽ പോലീസ്‌ മറ്റു ജില്ലകളിലെ പോലെ ഒരു സൂപ്രണ്ടിന്റെ കീഴിൽ ആയിരിക്കും.
ചിത്രങ്ങൾ Wikimedia Commons has media related to Category:Kerala Police .
പോലീസ് വാഹനം തണ്ടർ ബോൾട്ട് സേനയുടെ റൂട്ട് മാർച്ച്.
കേരളാ പോലീസ് ദൗത്യപ്രഖ്യാപനം
ഭാരത ഭരണഘടനയോട് കൂറുപുലർത്തി അച്ചടക്കവും, ആദർശധീരതയും ഉൾക്കരുത്താക്കി മനുഷ്യാവകാശങ്ങൾ മാനിച്ച് ജനങ്ങളുടെ ജീവനും, സ്വത്തും അന്തസ്സും സംരക്ഷിച്ചു ന്യായമായും, നിഷ്പക്ഷമായും, നിയമം നടപ്പാക്കി അക്ഷോഭ്യരായി അക്രമം അമർച്ചചെയ്ത് വിമർശനങ്ങൾ ഉൾക്കൊണ്ട് ആത്മപരിശോധന നടത്തി ജനങ്ങളുടെ ഭാഗമായി ജനങ്ങൾക്കുവേണ്ടി ജനങ്ങളോടൊത്ത് പ്രവർത്തിച്ച് ക്രമസമാധാനം കാത്ത് സൂക്ഷിക്കാൻ പ്രതിജ്ഞാബദ്ധരാണ് ഞങ്ങൾ.
ഇതും കാണുക ക്രൈം ബ്രാഞ്ച് സ്പെഷ്യൽ ബ്രാഞ്ച് കേരള തണ്ടർബോൾട്ട് വിജിലൻസ് ബ്യൂറോ കേരള പോലീസ് വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് അവലംബം ↑ ↑ https://document.kerala.gov.in/documents/workstudyreports/workstudy2507202316:52:34.pdf ↑ https://document.kerala.gov.in/documents/workstudyreports/workstudy2507202316:52:34.pdf ↑ https://bprd.nic.in/content/62_1_DataonPoliceOrganizations.aspx ↑ https://www.onmanorama.com/news/kerala/2022/01/17/kerala-police-to-launch-separate-wings-for-cyber-pocso-economic-offences.amp.html ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
പാസ്ചർ ഇൻസ്റ്റിറ്റ്യൂട്ട് മെഡിക്കൽ സെന്റർ ഓഫ് ഇൻസ്റ്റിറ്റ്യൂട്ട് പാസ്ചർ, പാരീസ്, റൂ ഡി വോഗിറാർഡ്
ബയോളജി , സൂക്ഷ്മജീവികൾ , രോഗങ്ങൾ , വാക്സിനുകൾ എന്നിവയുടെ പഠനത്തിനായി സമർപ്പിച്ചിരിക്കുന്ന ഒരു ഫ്രഞ്ച് ലാഭരഹിത സ്വകാര്യ ഫൗണ്ടേഷനാണ് പാസ്ചർ ഇൻസ്റ്റിറ്റ്യൂട്ട് ( French : Institut Pasteur ) .
ആധുനിക വൈദ്യശാസ്ത്രത്തിൽ അക്കാലത്ത് ഏറ്റവും മികച്ച മുന്നേറ്റം നടത്തിയ (പാസ്ചറൈസേഷനും ആന്ത്രാക്സ് , റാബിസ് എന്നിവയ്ക്കുള്ള വാക്സിനുകളും ഉൾപ്പെടെ) സ്ഥാപനമാണിത്.
ലൂയി പാസ്ചറിന്റെ പേരാണ് ഇതിന് നൽകിയിരിക്കുന്നത്.
1887 ജൂൺ 4 ന് സ്ഥാപിതമായ ഈ സ്ഥാപനം 1888 നവംബർ 14 ന് ഉദ്ഘാടനം ചെയ്തു.
ഒരു നൂറ്റാണ്ടിലേറെയായി, ഇൻസ്റ്റിറ്റ്യൂട്ട് പാസ്ചർ പകർച്ചവ്യാധികൾക്കെതിരായ പോരാട്ടത്തിൽ മുൻപന്തിയിലാണ്.
പാരിസ് ആസ്ഥാനമായി പ്രവർത്തിക്കുന്ന ലോകമെമ്പാടുമുള്ള ഈ ബയോമെഡിക്കൽ റിസർച്ച് ഓർഗനൈസേഷനാണ് എയ്ഡ്സിന് കാരണമാകുന്ന എച്ച്ഐവി എന്ന വൈറസിനെ 1983 ൽ ആദ്യമായി വേതിരിച്ചത്.
ഡിഫ്തീരിയ , ടെറ്റനസ് , ക്ഷയം , പോളിയോമൈലിറ്റിസ് , ഇൻഫ്ലുവൻസ , മഞ്ഞപ്പനി , പ്ലേഗ് തുടങ്ങിയ വൈറസ് രോഗങ്ങളെ നിയന്ത്രിക്കാൻ മെഡിക്കൽ സയൻസിനെ പ്രാപ്തമാക്കിയ സുപ്രധാന കണ്ടെത്തലുകൾക്ക് ഈ സ്ഥാപനം കാരണമായി.
1908 മുതൽ, ഇൻസ്റ്റിറ്റ്യൂട്ട് പാസ്ചർ ശാസ്ത്രജ്ഞർക്ക് വൈദ്യത്തിനും ഫിസിയോളജിക്കും പത്ത് നൊബേൽ സമ്മാനം ലഭിച്ചു.
2008 ലെ ഫിസിയോളജി അല്ലെങ്കിൽ മെഡിസിൻ നൊബേൽ സമ്മാനം രണ്ട് പാസ്ചർ ശാസ്ത്രജ്ഞർ തമ്മിൽ പങ്കിട്ടു.
1907: അൽഫോൺസ് ലാവെറൻ 1908: ഇല്യ ഇലിച് മെക്നിക്കോവ് 1919: ജൂൾസ് ബോർഡെറ്റ് 1928: ചാൾസ് നിക്കോൾ 1957: ഡാനിയൽ ബോവെറ്റ് 1965: ഫ്രാങ്കോയിസ് ജേക്കബ്, ജാക്ക് മോണോഡ്, ആൻഡ്രെ ലോഫ് 2008: ലൂക്ക് മോണ്ടാഗ്നിയർ, ഫ്രാങ്കോയിസ് ബാരെ-സിന ou സി ചരിത്രം ഡച്ച് ഈസ്റ്റ് ഇൻഡീസിലെ ബന്ദൂങിലെ ഇൻസ്റ്റിറ്റ്യൂട്ട് പാസ്ചർ ടുണീസിലെ ഇൻസ്റ്റിറ്റ്യൂട്ട് പാസ്ചർ, ca.1900
പ്രശസ്ത ഫ്രഞ്ച് രസതന്ത്രജ്ഞനും മൈക്രോബയോളജിസ്റ്റുമായ ലൂയിസ് പാസ്റ്ററാണ് 1887 ൽ ഇൻസ്റ്റിറ്റ്യൂട്ട് പാസ്ചർ സ്ഥാപിച്ചത്.
അടിസ്ഥാന ഗവേഷണത്തിനും അതിന്റെ പ്രായോഗിക പ്രയോഗങ്ങൾക്കും അദ്ദേഹം പ്രതിജ്ഞാബദ്ധനായിരുന്നു.
തുടക്കം മുതൽ, പാസ്ചർ വിവിധ സവിശേഷതകളുള്ള ശാസ്ത്രജ്ഞരെ ഒരുമിച്ച് കൊണ്ടുവന്നു.
ഇൻസ്റ്റിറ്റ്യൂട്ട് പാസ്ചറിന്റെ ഉദ്ഘാടനത്തിന് ഒരു വർഷത്തിനുശേഷം, റൂക്സ് ലോകത്ത് പഠിപ്പിച്ച മൈക്രോബയോളജിയുടെ ആദ്യ കോഴ്‌സ് കോഴ്‌സ് ഡി മൈക്രോബി ടെക്നിക് (കോഴ്‌സ് ഓഫ് മൈക്രോബ് റിസർച്ച് ടെക്നിക്കുകൾ) ആരംഭിച്ചു.
പാസ്ചറിന്റെ പിൻഗാമികൾ ഈ പാരമ്പര്യം നിലനിർത്തി, ഇത് ഇൻസ്റ്റിറ്റ്യൂട്ട് പാസ്ചറിന്റെ സവിശേഷമായ നേട്ടങ്ങളുടെ ചരിത്രത്തിൽ പ്രതിഫലിക്കുന്നു: എമിലി നിക്ക്റോക്സും അലക്സാണ്ടർ യെർസിനും Corynebacterium diphtheriae പ്രവർത്തന-സംവിധാനം കണ്ടെത്തി അത്നൊപ്പം എങ്ങനെ ഡിഫ്ത്തീരിയ ആന്റിടോക്സിനുകൾ ഉപയോഗിച്ച് കൈകാര്യം ചെയ്യാമെന്നും.
1894-ൽ അലക്സാണ്ടർ യെർസിൻ ബ്യൂബോണിക് പ്ലേഗിന്റെ രോഗകാരിയായ യെർസീനിയ പെസ്റ്റിസ് കണ്ടെത്തി പോൾ-ലൂയിസ് സൈമണ്ട് 1898 ൽ പ്ലേഗ് പകരുന്നതിൽ ഈച്ചയുടെ പങ്ക് കണ്ടെത്തി ഇൻസ്റ്റിറ്റ്യൂട്ട് പാസ്ചർ ഡി ലില്ലെയിൽ ക്ഷയരോഗ ബാസിലസ്, മൈകോബാക്ടീരിയം ക്ഷയം (ബിസിജി അല്ലെങ്കിൽ ബാസിലസ് കാൽമെറ്റ്-ഗുറിൻ എന്ന് വിളിക്കപ്പെടുന്നവ) എങ്ങനെ സംസ്ക്കരിക്കാമെന്ന് ആൽബർട്ട് കാൽമെറ്റും കാമിൽ ഗുറിനും കണ്ടെത്തി, 1921 ൽ വികസിപ്പിച്ച ആദ്യത്തെ ഫലപ്രദമായ ക്ഷയരോഗ പ്രതിരോധ വാക്സിൻ രോഗകാരികളായി പ്രോട്ടോസോവന്റെ പങ്ക് സംബന്ധിച്ച ഗവേഷണത്തിന് 1907 ലെ നോബൽ സമ്മാനം അൽഫോൺസ് ലാവെറന് ലഭിച്ചു (പ്രത്യേകിച്ച്, മലേറിയ ഹെമറ്റോസൂൺ കണ്ടെത്തിയത്) രോഗപ്രതിരോധവ്യവസ്ഥയെക്കുറിച്ച് ശാസ്ത്രീയമായി മനസ്സിലാക്കുന്നതിനുള്ള സംഭാവനകൾക്കായി 1908 ൽ ഇല്യ ഇലിച് മെക്നിക്കോവിന് നൊബേൽ സമ്മാനം ലഭിച്ചു 1910 ൽ കോൺസ്റ്റാന്റിൻ ലെവാഡിറ്റിയും കാൾ ലാൻഡ്‌സ്റ്റെയ്‌നറും പോളിയോമൈലിറ്റിസ് ഒരു ഫിൽട്ടറബിൾ വൈറസ് മൂലമാണെന്ന് തെളിയിച്ചു 1917 ൽ ഫെലിക്സ് ഡി ഹെറെൽ ബാക്ടീരിയയ്ക്കുള്ളിൽ മാത്രം പടരുന്ന ബാക്ടീരിയോഫേജ് എന്ന വൈറസ് കണ്ടെത്തി പ്രതിരോധശേഷി കണ്ടെത്തിയതിന് ജൂൾസ് ബോർഡറ്റിന് 1919 ൽ നൊബേൽ സമ്മാനം ലഭിച്ചു, പ്രത്യേകിച്ചും ആന്റിബോഡികളുടെ സൂചനയും കോംപ്ലിമെന്റ് സിസ്റ്റത്തിന്റെ പ്രവർത്തന രീതികളും ചാൾസ് നിചൊല്ലെ എങ്ങനെയാൺ ടൈഫസ് പകർരുന്നതെനും പ്രത്യേകിച്ച് അതിൽ പേനിന്റെ പങ്ക് എങ്ങനെയാണെന്നും പഠിച്ചു.
അതിന് 1928 ൽ നോബൽ സമ്മാനം ലഭിച്ചു.
മഞ്ഞ പനിക്കുള്ള ആദ്യത്തെ വാക്സിൻ 1932 ൽ ജീൻ ലെയ്‌ഗ്രെറ്റ് വികസിപ്പിച്ചു ആൻഡ്രെ ലോഫ് 1951 ൽ പ്രൊവിറസുകളുടെ അസ്തിത്വം സ്ഥാപിച്ചു, ഇത് 1965 ലെ നൊബേൽ സമ്മാനം ലഭിച്ചു 1965 ലെ നൊബേൽ സമ്മാനം ലഭിച്ചുകൊണ്ട് ജാക്ക് മോണോഡും ഫ്രാങ്കോയിസ് ജേക്കബും ജീനുകളുടെ ട്രാൻസ്ക്രിപ്ഷൻ റെഗുലേഷന്റെ സംവിധാനം കണ്ടെത്തി.
പോളിയോ വാക്‌സിനുകളിൽ ഒന്നാണ് 1955 ൽ പിയറി ലെപിൻ വികസിപ്പിച്ചത് ജീൻ-പിയറി ചേഞ്ചക്സ് 1970 ൽ ന്യൂറോ ട്രാൻസ്മിറ്ററിലേക്കുള്ള ആദ്യത്തെ റിസപ്റ്റർ, അസറ്റൈൽകോളിൻ റിസപ്റ്റർ.
1983 ലും 1985 ലും എയ്ഡ്സിന് കാരണമാകുന്ന രണ്ട് എച്ച്ഐവി വൈറസുകൾ ലൂക്ക് മോണ്ടാഗ്നിയർ, ഫ്രാങ്കോയിസ് ബാരെ-സിനോസി എന്നിവരും സഹപ്രവർത്തകരും കണ്ടെത്തി; 2008 ലെ നൊബേൽ സമ്മാനം മോണ്ടാഗ്നിയറിനെയും ബാരെ-സിനോസിയെയും ബഹുമാനിച്ചു
1897-ൽ അണുബാധയെ സുഖപ്പെടുത്തുന്നതിന് പെൻസിലിയം ഗ്ലോക്കം ഉപയോഗിക്കുന്നതിനെക്കുറിച്ച് ഏണസ്റ്റ് ഡച്ചസ്നെ നടത്തിയ പ്രബന്ധം അവഗണിച്ചതാണ് സ്ഥാപനത്തിന്റെ ഏറ്റവും വലിയ തെറ്റ്.
അദ്ദേഹത്തിന്റെ കണ്ടെത്തലിനെ ആദ്യമേ ഉപയോച്ചിരുന്നെങ്കിൽ ദശലക്ഷക്കണക്കിന് ജീവൻ രക്ഷിച്ചിരിക്കാം, പ്രത്യേകിച്ച് ഒന്നാം ലോകമഹായുദ്ധത്തിൽ .
ഇൻസ്റ്റിറ്റ്യൂട്ട് പാസ്ചറിന്റെ (ഇരുപതാം നൂറ്റാണ്ടിന്റെ തുടക്കത്തിൽ) ക്ഷയരോഗം , ഡിഫ്തീരിയ , ടെറ്റനസ് , മഞ്ഞപ്പനി , പോളിയോമെയിലൈറ്റിസ് എന്നിവയ്ക്കുള്ള വാക്സിനുകൾ വികസിപ്പിച്ചെടുത്തതാണ് ഫ്രാൻസിലെ പ്രതിരോധ മരുന്നുകളുടെ ഒരു പുതിയ യുഗം സാധ്യമാക്കിയത്.
അണുബാധയെ ചികിത്സിക്കുന്നതിനായി സൾഫോണമൈഡുകൾ കണ്ടെത്തിയതും ഉപയോഗിച്ചതും അതിന്റെ മുമ്പത്തെ മറ്റൊരു മുന്നേറ്റമായിരുന്നു.
ചില ഗവേഷകർ കണ്ടെത്തുന്നതിലൂടെ പ്രശസ്തി നേടി അംതിതൊക്സിംസ്, അതേസമയം ഡാനിയൽ ബൊവെത് സിന്തറ്റിക് വിരുദ്ധ-ഹിസ്തമിനെസും ക്യൂറേസിങ് സംയുക്തങ്ങളും കണ്ടെത്തിയതിന് 1957 നോബൽ സമ്മാനം ലഭിച്ചു.
രണ്ടാം ലോക മഹായുദ്ധത്തിനുശേഷം , പാസ്ചർ ഗവേഷകർ തന്മാത്രാ ജീവശാസ്ത്രത്തിൽ ശ്രദ്ധ കേന്ദ്രീകരിച്ചു.
വൈറസുകളുടെ നിയന്ത്രണത്തെക്കുറിച്ചുള്ള പ്രവർത്തനങ്ങൾക്ക് 1965 ൽ നോബൽ സമ്മാനം ഫ്രാങ്കോയിസ് ജേക്കബ്, ജാക്ക് മോണോഡ്, ആൻഡ്രെ ലൊഫ് എന്നിവർ പങ്കിട്ടപ്പോൾ അവരുടെ നേട്ടങ്ങൾ അംഗീകരിക്കപ്പെട്ടു.
1985-ൽ ജനിതക എഞ്ചിനീയറിംഗ് മൃഗങ്ങളുടെ കോശങ്ങളിൽ നിന്ന് ലഭിച്ച ആദ്യത്തെ മനുഷ്യ വാക്സിൻ, ഹെപ്പറ്റൈറ്റിസ് ബിക്കെതിരായ വാക്സിൻ വികസിപ്പിച്ചെടുത്തത് പിയറി ടിയോലൈസും സഹകാരികളും ചേർന്നാണ്.
മ്യൂസിയം ഹോസ്റ്റുചെയ്യുന്ന കെട്ടിടവും പാസ്ചറിന്റെ ശവസംസ്കാര ചാപ്പലും ഇൻസ്റ്റിറ്റ്യൂട്ടിന്റെ ഉദ്ഘാടനം
ജാക്വസ്-ജോസഫ് ഗ്രാഞ്ചറും എമൈൽ റൂക്സും സംവിധാനം ചെയ്ത റാബിസിനെതിരായ കേന്ദ്രം പ്രവർത്തനപരമായിരുന്നുവെങ്കിലും, അത് വളരെ തിരക്കേറിയതായിത്തീർന്നതിനാൽ പാസ്ചർ ഇൻസ്റ്റിറ്റ്യൂട്ട് നിർമ്മിക്കാൻ വളരെ മുമ്പുതന്നെ “ഇൻസ്റ്റിറ്റ്യൂട്ട് പാസ്ചർ” എന്ന പേരിൽ ഒരു ഘടന നിർമ്മിക്കേണ്ടതുണ്ടായിരുന്നു.
ആരോഗ്യപരമായ കാരണങ്ങളാൽ പാസ്ചറിന് അത് സ്വയം ചെയ്യാൻ കഴിയാത്തതിനാൽ, പ്രോജക്ടിന്റെയും റൂ ഡ്യൂട്ടോട്ടിൽ സ്ഥിതിചെയ്യുന്ന പുതിയ കെട്ടിടം സൃഷ്ടിക്കുന്നതിന്റെയും ചുമതല അദ്ദേഹം തന്റെ ഏറ്റവും വിശ്വസ്തരായ രണ്ട് സഹപ്രവർത്തകരായ ഗ്രാഞ്ചറിനും എമിലി ഡുക്ലക്സിനും നൽകി .
തുടക്കം മുതൽ ഇൻസ്റ്റിറ്റ്യൂട്ടിന് ചില സാമ്പത്തിക ബുദ്ധിമുട്ടുകൾ നേരിടേണ്ടിവന്നു, സർക്കാരിന്റെയും ചില വിദേശ ഭരണാധികാരികളുടെയും മാഡം ബൗസിക്കാട്ടിന്റെയും സഹായത്താൽ അത് മറികടക്കാൻ കഴിഞ്ഞു, എന്നാൽ ഈ സഹായം ഒരു തരത്തിലും അതിന്റെ സ്വാതന്ത്ര്യത്തെ തടഞ്ഞില്ല, അതിനാൽ പാസ്ചറിന്റെ ഏറ്റവും പ്രധാനപ്പെട്ട അവകാശത്തെ മാനിക്കുന്നു.
അവശേഷിക്കുന്ന ദശലക്ഷം ഫ്രാങ്കുകൾ സ്ഥാപനത്തിന്റെ ആവശ്യങ്ങൾ ദീർഘകാലത്തേക്ക് നൽകാൻ പര്യാപ്തമായിരുന്നില്ല, പക്ഷേ അത് ഫ്രാൻസിന് നൽകുന്ന അന്തസ്സും സാമൂഹിക ആനുകൂല്യങ്ങളും ന്യായീകരിക്കുകയും അതിന് ലഭിക്കുന്ന സബ്സിഡിയെ പ്രേരിപ്പിക്കുകയും ചെയ്തു; വാക്സിനുകൾ ഫ്രാൻസിലും ലോകത്തിന്റെ മറ്റു ഭാഗങ്ങളിലും വിൽക്കുന്നതിലൂടെ ലഭിക്കുന്ന പണം ഇതിനെ പിന്തുണയ്ക്കാൻ സഹായിക്കും.
1888-ൽ സർക്കാരിൽ നിന്ന് പൂർണ്ണ അംഗീകാരം നേടിയ ഈ ഫൗണ്ടേഷൻ പ്രവർത്തിക്കാൻ തുടങ്ങി, തുടക്കം മുതൽ 19-ആം നൂറ്റാണ്ടിന്റെ അവസാന ദശകങ്ങളിൽ ഫ്രാൻസ് കൈവരിച്ച വികസനത്തിലും മാറ്റങ്ങളിലും അത് പങ്കാളിയായി.